CELEX: 31994R2437
Language: el
Date: 1994-10-07 00:00:00
Title: ΚΑΝΟΝΙΣΜΟΣ (ΕΚ) αριθ. 2437/94 ΤΗΣ ΕΠΙΤΡΟΠΗΣ της 7ης Οκτωβρίου 1994 για τροποποίηση του κανονισμού (ΕΟΚ) αριθ. 1962/92 για την κατάρτιση του προσωρινού ισοζυγίου προβλέψεων εφοδιασμού σε γλυκόζη και των ενισχύσεων για την προμήθεια ορισμένων προϊόντων σιτηρών κοινοτικής καταγωγής

Avis juridique important

|

31994R2437

ΚΑΝΟΝΙΣΜΟΣ (ΕΚ) αριθ. 2437/94 ΤΗΣ ΕΠΙΤΡΟΠΗΣ της 7ης Οκτωβρίου 1994 για τροποποίηση του κανονισμού (ΕΟΚ) αριθ. 1962/92 για την κατάρτιση του προσωρινού ισοζυγίου προβλέψεων εφοδιασμού σε γλυκόζη και των ενισχύσεων για την προμήθεια ορισμένων προϊόντων σιτηρών κοινοτικής καταγωγής  

Επίσημη Εφημερίδα αριθ. L 260 της 08/10/1994 σ. 0006 - 0006

ΚΑΝΟΝΙΣΜΟΣ (ΕΚ) αριθ. 2437/94 ΤΗΣ ΕΠΙΤΡΟΠΗΣ της 7ης Οκτωβρίου 1994 για τροποποίηση του κανονισμού (ΕΟΚ) αριθ. 1962/92 για την κατάρτιση του προσωρινού ισοζυγίου προβλέψεων εφοδιασμού σε γλυκόζη και των ενισχύσεων για την προμήθεια ορισμένων  προϊόντων σιτηρών κοινοτικής καταγωγήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα όσον αφορά ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το  άρθρο 3 παράγραφος 4,  Εκτιμώντας:  ότι, σε εφαρμογή των διατάξεων του άρθρου 2 του κανονισμού (ΕΟΚ) αριθ. 1601/92, ο κανονισμός (ΕΟΚ) αριθ. 1962/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1983/94 (4), αναμένοντας τα συμπεράσματα που θα εξαχθούν από  τις συμπληρωματικές πληροφορίες που έχουν αποστείλει οι αρμόδιες αρχές και, προκειμένου να εξασφαλισθεί η συνέχεια του ειδικού καθεστώτος εφοδιασμού, καθόρισε το προβλεπόμενο ισοζύγιο εφοδιασμού που προβλέπεται στο άρθρο 2 του κανονισμού (ΕΟΚ) αριθ.  1601/92 για περίοδο που περιορίζεται στους μήνες Ιούλιο, Αύγουστο και Σεπτέμβριο 1994, με βάση τις ποσότητες που είχαν καθορισθεί για την περίοδο 1993/94- ότι, για τους ίδιους λόγους, πρέπει να καθορισθεί το ισοζύγιο εφοδιασμού σε γλυκόζη για τους μήνες  Οκτώβριο και Νοέμβριο 1994- ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 1962/92- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 1 του κανονισμού (ΕΟΚ) αριθ. 1962/92 αντικαθίσταται από το ακόλουθο κείμενο:  "Άρθρο 1 Σε εφαρμογή του άρθρου 2 του κανονισμού (ΕΟΚ) αριθ. 1601/92, η ποσότητα του προβλεπόμενου ισοζυγίου εφοδιασμού για τα προϊόντα που υπάγονται στον κωδικό ΣΟ 1702, εκτός από τα προϊόντα που υπάγονται στους κωδικούς ΣΟ 1702 30 10, 170260 10 και 1702 90 30  καθορίζονται σε 250 τόνους συνολικά για τους μήνες Οκτώβριο και Νοέμβριο 1994."  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Οκτωβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 173 της 27. 6. 1992, σ. 13.  (2) ΕΕ αριθ. L 180 της 23. 7. 1993, σ. 26.  (3) ΕΕ αριθ. L 197 της 16. 7. 1992, σ. 45.  (4) ΕΕ αριθ. L 199 της 2. 8. 1994, σ. 34.